**JEGYZŐKÖNYV**

**Készült:** Telki Község Képviselő-testületének 2018. április 13-án Polgármesteri Hivatal tárgyalójában megtartott rendkívüli nyílt üléséről.

**Jelen vannak:**

Deltai Károly Polgármester

Móczár Gábor Alpolgármester ( később érkezik )

Takács Zoltán Alpolgármester

Fillinger Zsófia Képviselő

Szigeti Antal Képviselő

Dr. Vida Rolland Képviselő

Halász Terézia Képviselő

dr. Lack Mónika Jegyző

Vetési Vincéné Pénzügyi csoport

**Távolmaradását jelezte:**

**Deltai Károly Polgármester** köszönti a testület tagjait és a megjelenteket. Móczár Gábor alpolgármester később érkezik.

Megállapítja, hogy a Képviselő testület határozatképes 5 fő képviselő van jelen, az ülést megnyitja. Javaslom, hogy a két napirendi pontot cseréljük fel.

Telki Község Képviselő-testülete (egyhangú szavazattal - 5 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend

[**1./Sportcsarnok létesítésével kapcsolatos kérdésekről**](http://www.telki.hu/images/e-hivatal/eloterjesztesek/2018/KT/04_13/1_np_eloterj_sportcsarnok_eloterj.pdf) **Előadó: Polgármester**

[**2./ A Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés kérdései Megállapodás a Nemzeti Sportközponttal építési beruházás ( tervezés és kivitelezés ) tárgyú közbeszerzési eljárás lebonyolításáról**](http://www.telki.hu/images/e-hivatal/eloterjesztesek/2018/KT/04_13/2_np_eloterj_eloterjesztes-nemzeti_sportkozpont_kozorciumi_megallapodas.pdf)**+**[**melléklet**](http://www.telki.hu/images/e-hivatal/eloterjesztesek/2018/KT/04_13/2_np_melleklet_konzorciumi_megallapodas_telki.pdf) **Előadó: Polgármester**

**Napirendek tárgyalása**

[**2./ A Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés kérdései Megállapodás a Nemzeti Sportközponttal építési beruházás ( tervezés és kivitelezés ) tárgyú közbeszerzési eljárás lebonyolításáról**](http://www.telki.hu/images/e-hivatal/eloterjesztesek/2018/KT/04_13/2_np_eloterj_eloterjesztes-nemzeti_sportkozpont_kozorciumi_megallapodas.pdf)**+**[**melléklet**](http://www.telki.hu/images/e-hivatal/eloterjesztesek/2018/KT/04_13/2_np_melleklet_konzorciumi_megallapodas_telki.pdf) **Előadó: Polgármester**

*Az előterjesztés a jegyzőkönyv melléklete.*

Deltai Károly polgármester: Ez egy megkezdett beruházás. A tanterem beruházás második üteme, ennak a közbeszerzési szakasza most indul.

A Polgármester az előterjesztés szerinti határozati javaslatokat teszi fel szavazásra.

A Képviselő testület 5 igen szavazattal, egyhangúlag az alábbi határozatot hozta.

**Telki község Önkormányzat**

**Képviselő-testülete**

**43/2018. (IV.13.) Öh. számú**

**A Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés kérdései**

**Megállapodás a Nemzeti Sportközponttal építési beruházás ( tervezés és kivitelezés ) tárgyú közbeszerzési eljárás lebonyolításáról**

1.Telki község Önkormányzat Képviselő-testülete úgy határoz, hogy a Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés, építési beruházás (tervezés és kivitelezés) tárgyú közbeszerzési eljárás lebonyolításáról megállapodást ír alá a Nemzeti Sportközponttal.

2. Felhatalmazza a polgármestert a megállapodás aláírására.

3. Felhatalmazza egyidejűleg a polgármestert az építési tárgyú közbeszerzési eljárás alapján a vállalkozási szerződés aláírására, valamint az eljáráshoz szükséges nyilatkozatok aláírására.

Felelős: Polgármester

Határidő: azonnal

**2**[**./Sportcsarnok létesítésével kapcsolatos kérdésekről**](http://www.telki.hu/images/e-hivatal/eloterjesztesek/2018/KT/04_13/1_np_eloterj_sportcsarnok_eloterj.pdf) **Előadó: Polgármester**

*Az előterjesztés a jegyzőkönyv melléklete.*

Deltai Károly polgármester: Az előterjesztés arról szól, hogy a képviselő-testület hivatalosan is hatalmazzon fel, hogy tárgyaljak az MLSZ-el a megkezdett beruházás felfüggesztéséről, addig amig a vitatott kérdések tisztázásra nem kerülnek, és nem tudunk javaslatot tenni a módosításra. Már megtörtént a felfüggesztés az én szóbeli kérésemre. A hivatalos állásfoglalás nélkül leállítani nem lehet egy megkezdett beruházást, ezt kell most hivatalossá tenni.

Takács Zoltán alpolgármester: Készítettem egy javaslatot, a határozati javaslat kiegészítésére. A jelenlegi helyzethez kevés az, hogy egy ilyen határozati javaslatot hozunk, ami előttünk van, de ez sürgős és meg is kell hozni, azonban tovább is kell lépni. A javaslatom az, hogy kerüljön kidolgozásra minden valós alternatíva a tornacsarnok tovább építésére, átépítésrére, áthelyezésére vonatkozóan. Minél szélesebb körű nyilvánosság legyen biztosítva. Az önkormányzat által felkért építész és jogász vegyen részt az előkészítő munkákban.

Szigeti Antal képviselő: Én támogatom, és én kérném, hogy lehessen megnézni egy ilyen működő csarnokot, mert lehetnek a későbbiekben üzemeltetési mizériák is. Támogatom Zoli előterjesztését. Nézzük meg mi a mozgásterünk, akár jogi, akár pénzügyi szempontból. Csak akkor érdemes beszélni egy alternatíváról, ha látjuk a jogi és pénzügyi mozgásterünket.

Vida Rolland képviselő: Azért az hangozzon el, hogy természetesen eddig is voltak egyeztetések és az alternatívák eddig is megvizsgálásra kerültek.

Fillinger Zsófia képviselő: Nekem nagyon is az volt a véleményem, hogy ezek a fontos szempontok nem voltak korábban megvizsgálva, nem kerültek be a júliusi előterjesztésbe. Javaslom a Simon Tamás által közre adott kérdőívet használjuk, miközben mi ezeket a kérdéseket vizsgáljuk. Valóban derüljön fény arra, hogy a lakosság valóban el-e tudja fogadni ezt vagy nem. Szükséges lenne megvizsgálni azt, hogy a falu legnagyobb értéke a látképe az milyen lesz.

Szigeti Antal képviselő: Ezt a felmérést, ami készül újra meg kell csinálni, ha az alternatívák elkészülnek. Nem-e lenne szélszerű akkor megvárni azt. Amig nincsenek kidolgozva az alternatívák, addig nincs értelme, mert akkor meg kell ismételni, hiszen az alternatívákat még mi sem ismerjük.

dr. Vida Rolland képviselő: Ha az alternatívák rendelkezésre állnak, akkor javaslom ezt a kérdőíves felkérést.

Móczár Gábor alpolgármester: Itt most arról van szó, hogy ebben a jelenlegi környezetben egy jogilag védhető úton haladjunk előre. Az a dolgunk, hogy hivatalosan is leállítsuk az építkezést. A határozati javaslat tartalmazza mindazt, amiről itt beszélünk, még esetleg kiegészíthetjük azzal, hogy készítsen a Polgármester és a Polgármesteri Hivatal egy teljeskörű jogi, műszaki és pénzügyi feltételekből álló előterjesztést annak érdekében, hogy lehessen dönteni a kivitelezés folytatásáról, de bármi mással most többet tenni nem lehet.

Én még egy megjegyzést szeretnék tenni a kérdőívhez, abszolút szuper hogy ez a gondolat, és a kérdőív megszületett, de a kérdőív maga ebbe a formában nem tölti be azt a funkciót, ami alapján tudnánk dönteni Ez a kérdőív most arról szól, hogy kinek tettszik az épület és kinek nem, nekem sem tetszik. Nagyon sokan vannak a faluban, akiknek nem tetszik ez az épület, de ahhoz, hogy az önkormányzat felelősen tudjon dönteni, a nemtetszés és az esztétikai tényező az egy tényező, egy nagyon erős tényező, de van benne még legalább kettő-három ugyanolyan erős tényező, ami az önkormányzat jogi, pénzügyi és megvalósítási mozgásterét szabályozza. Tehát addig míg azt a lakosság teljes körűen nem tudja, nem lehet dönteni. De lehet arról dönteni, hogy a költségvetési kereteken belül más beruházásokat leállítunk, más forrásokat megvonunk, vagy személyesen fizessenek be az emberek pénzt, hogy ez egy más megvalósulási formában létrejöjjön, ezekről lehet érdemben véleményt nyilvánítani, de ezt a kérdőívet, most a lakosság esztétikai benyomása alapján tudom én csak értékelni. Az a kimutatásból látszik, hogy, akik kitöltötték a kérdőívet azok is érzékelik, hogy hiányoznak olyan tények, ami alapján felelősen lehetne dönteni.

Takács Zoltán alpolgármester: A kérdőív mindenképpen jó, hogy rávilágosítson arra, hogy ebbe a tornacsarnok ügyben mi hibás döntést hoztunk. Én azt próbáltam végig gondolni, hogy mi vezetett ehhez a hibás döntéshez és ezeket a hibákat nem kimondva, ezen átlépni a hibák kijavítására tettem javaslatot és kizárólag a döntési mechanizmus megváltoztatására, javítására, módosítására, nem pedig konkrét alternatívára javaslom elfogadni. Én tévesnek tartom úgy látni ezt a helyzetet, hogy itt minden rendben van, mert nem volt a döntéshozatallal minden rendben.

dr. Vida Rolland: Ez eléggé elhamarkodott döntés a kérdőív kapcsán. Ez a kérdőív sem tartalmilag, sem formailag nem megfelelő

A Képviselő testület 6 igen szavazattal egyhangúlag az alábbi határozatot hozta.

**Telki község Önkormányzat**

**Képviselő-testület**

 **44/2018. (IV.13.) Öh. számú határozata**

**Sportcsarnok létesítésével kapcsolatos kérdésekről**

Telki község Önkormányzat képviselő-testülete úgy határozott, hogy a Telki 731/22 hrsz-ú ingatlanon a Magyar Labdarugó Szövetség beruházásában a Telki község Önkormányzata és a Magyar Labdarugó Szövetség, mint építtetők kérelmére megvalósuló sportcsarnok épület kivitelezési munkáinak felfüggesztését kezdeményezi - a beérkezett lakossági észrevételek figyelembevételével - a lehetséges műszaki változtatások megvizsgálásának időtartamára. Felhatalmazza a polgármestert a kivitelezési munkálatok felfüggesztése érdekében történő intézkedések megtételére, valamint a műszaki megoldások változtatása érdekében történő tárgyalások lefolytatására.

Felelős: Polgármester

Határidő: azonnal

Több hozzászólás nem volt. Deltai Károly Polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 Jegyző Polgármester